Лъэпкъхэм я къызэдэжэ
«Лъэпкъхэм я кросс-2013» къызэдэжэм и урысейпсо махуэм, фокIадэм и 22-м, Бахъсэн куейм щызэхуишэсар школакIуэхэмрэ спортсменхэмрэ я закъуэкъым. Абы къахыхьащ щIыпIэ администрацэм, еджапIэхэм я лэжьакIуэхэр. Ислъэмей къуажэм и футбол губгъуэм метр 800 гъуэгуанэ къызэдэжэ щекIуэкIащ.
НыбжьыщIэхэм ящыщу нэхъ псынщIэу къэжахэщ Къэнщауэ Iэмин, Тезадэ Аслъэн, Тхьэкъуахъуэ Сэлим, Ерыжокъуэ Астемыр, Вындыжь Тимур сымэ. Районым и IуэхущIапIэхэм я лэжьакIуэхэм ящыщу Кыщпэк къуажэ администрацэм щIалэгъуалэ IуэхухэмкIэ и IэщIагъэлI КъарэцIыкIу Мурат бжьыпэр иубыдащ, Ислъэмей дэт спорт школым футболымкIэ и тренер Мэздэгу Люксан етIуанэ хъуащ, районым и спорт комитетым и IэщIагъэлI Дыкъынэ Аскэр ещанэ увыпIэр къихьащ.
ТекIуахэм КъБР-м Спортымрэ туризмэмкIэ и министерствэм и медалхэмрэ щIыхь тхылъхэмрэ ира-тащ.
Алокъуэ Аринэ.
